ΑΠΟΦΑΣΕΙΣ
Αριθμ. 5320
Έγκριση επικαιροποίησης της υπ’  αρ. 5874/
14.6.2019 απόφασης της Συγκλήτου «Έγκριση
Κανονισμού Διδακτορικών Σπουδών του Τμήματος Εκπαιδευτικής και Κοινωνικής Πολιτικής
της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονί-
ας» (Β’ 2567), όπως τροποποιήθηκε με τις υπ’ αρ.
2945/14.4.2021 (Β’  1718) και 607/6.10.2021
(Β’ 5002) αποφάσεις.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τα άρθρα 90 και 91 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
2. Την υπ’ αρ. 5089/14.6.2023 απόφαση της Συγκλήτου «Κανονισμός Προγραμμάτων Μεταπτυχιακών και
Διδακτορικών Σπουδών Πανεπιστημίου Μακεδονίας»
(Β’ 4014).
3. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση τμημάτων και ίδρυση-συγκρότηση σχολών» (Α’ 129).
4. Την υπ’ αρ. 5874/14.6.2019 απόφαση της Συγκλήτου «Έγκριση Κανονισμού Διδακτορικών Σπουδών του
Τμήματος Εκπαιδευτικής και Κοινωνικής Πολιτικής της
Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας» (Β’ 2567), όπως
τροποποιήθηκε με τις υπ’ αρ. 2945/14.4.2021 (Β’ 1718)
και 607/6.10.2021 (Β’ 5002) αποφάσεις.
5. Την υπ’ αρ. 5374/28.6.2023 (Υ.Ο.Δ.Δ. 615) διαπιστωτική πράξη για την εκλογή του Πρύτανη και τον ορισμό
των τεσσάρων (4) Αντιπρυτάνεων του Πανεπιστημίου
Μακεδονίας, με θητεία έως 31.08.2026, όπως τροποποιήθηκε με την υπ’ αρ. 2749/29.11.2024 (Υ.Ο.Δ.Δ. 1342).
6. Την υπ’ αρ. 5529/7.7.2023 απόφαση του Πρύτανη
«Καθορισμός τομέων ευθύνης στους Αντιπρυτάνεις
του Πανεπιστημίου Μακεδονίας - Μεταβίβαση αρμοδιοτήτων του Πρύτανη, του άρθρου 15 του ν. 4957/2022
(Α’ 141), στους Αντιπρυτάνεις - Κατανομή άλλων αρμοδιοτήτων - Σειρά αναπλήρωσης του Πρύτανη του Πανεπι-
στημίου Μακεδονίας από τους Αντιπρυτάνεις» (Β’ 4444),
όπως τροποποιήθηκε με την υπ’ αρ. 2749/29.11.2024
(Β’ 6663) όμοια απόφαση.
7. Την απόφαση της υπ’ αρ. 18/3.6.2024 συνεδρίασης
της Συνέλευσης του Τμήματος Εκπαιδευτικής και Κοινωνικής Πολιτικής.
8. Την απόφαση της υπ’ αρ. 6/28.11.2024 συνεδρίασης
της Συγκλήτου του Πανεπιστημίου Μακεδονίας.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
10. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του προϋπολογισμού του ιδρύματος, αποφασίζουμε:
Την έγκριση επικαιροποίησης της υπ’  αρ. 5874/
14.6.2019 απόφασης της Συγκλήτου «Έγκριση Κανονισμού Διδακτορικών Σπουδών του Τμήματος Εκπαιδευ-
τικής και Κοινωνικής Πολιτικής της Σχολής Κοινωνικών,
Ανθρωπιστικών Επιστημών και Τεχνών του Πανεπιστημίου Μακεδονίας» (Β’ 2567), όπως τροποποιήθηκε με
τις υπ’ αρ. 2945/14.4.2021 (Β’ 1718) και 607/6.10.2021
(Β’ 5002) αποφάσεις, ως ακολούθως:
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
ΤΜΗΜΑΤΟΣ ΕΚΠΑΙΔΕΥΤΙΚΗΣ
ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ
ΣΧΟΛΗΣ ΚΟΙΝΩΝΙΚΩΝ, ΑΝΘΡΩΠΙΣΤΙΚΩΝ
ΕΠΙΣΤΗΜΩΝ ΚΑΙ ΤΕΧΝΩΝ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Άρθρο 1
Γενικές διατάξεις
Η δομή, η οργάνωση, η λειτουργία και η αξιολόγηση
του Προγράμματος Εκπόνησης Διδακτορικών Σπουδών
του Τμήματος Εκπαιδευτικής και Κοινωνικής Πολιτικής
(ΕΚΠ) του Πανεπιστημίου Μακεδονίας διέπονται από την
εκάστοτε ισχύουσα νομοθεσία και από τις διατάξεις του
παρόντος Κανονισμού.
Οι διατάξεις του Κανονισμού Διδακτορικών Σπουδών εξειδικεύουν και συμπληρώνουν τις διατάξεις του
ν. 4957/2022 και του εν γένει θεσμικού πλαισίου που
διέπει τις Διδακτορικές Σπουδές και ενσωματώνουν τις
σχετικές αποφάσεις των αρμόδιων συλλογικών οργάνων
του Τμήματος ΕΚΠ.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 987
06.03.2025 16:51:45
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
Άρθρο 2
Σκοπός του Προγράμματος
Διδακτορικών Σπουδών
Το Πρόγραμμα Διδακτορικών Σπουδών του Τμήματος ΕΚΠ στο Πανεπιστήμιο Μακεδονίας έχει ως πρω-
ταρχικό σκοπό την ολοκληρωμένη συγκρότηση ερευνητών/τριών για την προαγωγή της επιστήμης και την
εξέλιξη των εφαρμογών της στα γνωστικά αντικείμενα
που θεραπεύει το Τμήμα. Στόχος είναι οι υποψήφιοι/
ες διδάκτορες/ισσες του Τμήματος ΕΚΠ να παράγουν
επιστημονική έρευνα σε όλους τους τομείς/αντικείμενα
που θεραπεύει το Τμήμα, ώστε να είναι σε θέση να στελεχώσουν με επιστημονική και ερευνητική επάρκεια
ακαδημαϊκά ιδρύματα, ερευνητικά κέντρα, εκπαιδευτικά ιδρύματα, καθώς και κάθε είδους οργανισμούς
του ιδιωτικού και δημόσιου τομέα στην Ελλάδα και
διεθνώς.
Άρθρο 3
Όργανα διοίκησης
Όργανα διοίκησης του Προγράμματος Διδακτορικών
Σπουδών, όπως προβλέπεται από την ισχύουσα νομοθεσία, είναι η Σύγκλητος και η Συνέλευση του Τμήμα-
τος. Η Συνέλευση είναι το μόνο αρμόδιο όργανο για να
καταρτίζει και να υποβάλει στη Σύγκλητο του Πανεπιστημίου Μακεδονίας προτάσεις για τη σύνταξη, τροπο-
ποίηση ή αναθεώρηση του Κανονισμού Διδακτορικών
Σπουδών του Τμήματος. Συγκεκριμένα η Συνέλευση
έχει τις ακόλουθες αρμοδιότητες:
α) Αποφασίζει για τη δημοσίευση προκήρυξης/
πρόσκλησης εκδήλωσης ενδιαφέροντος υποψηφίων
διδακτόρων/ισσών κατά το άρθρο 6 του παρόντος
Κανονισμού.
β) Καθορίζει ενόψει συγκεκριμένης προκήρυξης/πρόσκλησης εκδήλωσης ενδιαφέροντος τα γνωστικά πεδία
μετά από αιτήματα μελών ΔΕΠ.
γ) Κατηγοριοποιεί τις αιτήσεις των υποψηφίων διδακτόρων/ισσών κατά το άρθρο  4 του παρόντος
Κανονισμού με βάση τη συνάφεια του ερευνητικού
αντικειμένου.
δ) Αποφασίζει για το σύνολο της διαδικασίας υποβολής αιτήσεων υποψηφίων διδακτόρων/ισσών, προσδι-
ορίζοντας τα απαιτούμενα δικαιολογητικά και τις προϋποθέσεις σύμφωνα με τον παρόντα Κανονισμό.
ε) Ορίζει Τριμελείς Επιτροπές (Τ.Ε.) ανά κατηγορία αιτήσεων με βάση τη συνάφεια του ερευνητικού αντικει-
μένου για την εξέταση των αιτήσεων των υποψηφίων
διδακτόρων/ισσών.
στ) Αναθέτει στις Τ.Ε. ανά κατηγορία αιτήσεων, την αξιολόγηση των υποψηφιοτήτων και μεριμνά για τη σύνταξη
των Πινάκων Εγκεκριμένων αφού εγκρίνει αιτιολογημένα τα υπομνήματα των Τ.Ε. λαμβάνοντας υπόψη και τη
γνώμη του/της προτεινόμενου/ης επιβλέποντος/ουσας
ανά υποψήφιο/α.
ζ) Ορίζει τους/τις επιβλέποντες/ουσες και τα μέλη των
Τριμελών Συμβουλευτικών Επιτροπών για την εκπόνηση
των διδακτορικών διατριβών, καθώς και τα μέλη των
Εξεταστικών Επιτροπών.
η) Εγκρίνει τα ετήσια αναλυτικά υπομνήματα προόδου
των Υποψήφιων Διδακτόρων/ισσών.
θ) Απονέμει τα Διδακτορικά Διπλώματα και αναγορεύει
τους/τις διδάκτορες/ισσες.
ι) Διευθετεί κάθε θέμα που δεν προβλέπεται από τις
επιμέρους διατάξεις της ισχύουσας νομοθεσίας και του
παρόντος Κανονισμού.
Άρθρο 4
Τριμελείς Επιτροπές
ανά κατηγορία αιτήσεων
Οι Τ.Ε. ανά κατηγορία αιτήσεων με βάση τη συνάφεια
του ερευνητικού αντικειμένου, αποτελούνται από μέλη
Δ.Ε.Π. του Τμήματος και εξετάζουν τις αντίστοιχες αιτήσεις και τα συνυποβαλλόμενα έγγραφα των υποψηφίων,
τις/τους οποίες/ους καλούν σε συνέντευξη. Ακολούθως
υποβάλλουν προς τη Συνέλευση του Τμήματος ΕΚΠ Αναλυτικό Υπόμνημα στο οποίο αναγράφονται οι λόγοι απο-
δοχής ή απόρριψης των υποψηφίων και η/ο προτεινόμενη/ος επιβλέπουσα/ων, είτε αυτή/ός έχει προταθεί από
την/τον ίδια/ο την/τον υποψήφια/ο είτε όχι.
Άρθρο 5
Αίτηση εκδήλωσης ενδιαφέροντος
για εκπόνηση διδακτορικής διατριβής
Η υποβολή των αιτήσεων των Υποψηφίων Διδακτόρων/ισσών μπορεί να πραγματοποιηθεί στο πρώτο δε-
καήμερο των μηνών Δεκεμβρίου και Μαΐου κάθε ακαδημαϊκού έτους.
Άρθρο 6
Προκήρυξη εκδήλωσης ενδιαφέροντος
για εκπόνηση διδακτορικής διατριβής
1. Το Τμήμα δύναται να προκηρύσσει θέσεις υποψήφιων διδακτόρων. Η δυνατότητα προκήρυξης θέσεων
υποψηφίων διδακτόρων/ισσών του Τμήματος του παρόντος άρθρου συντρέχει σωρευτικά με τη δυνατότητα
υποβολής αίτησης εκδήλωσης ενδιαφέροντος για εκπόνηση διδακτορικής διατριβής εκ μέρους των υποψηφίων
διδακτόρων/ισσών κατά τα ορισθέντα στο άρθρο 5 του
Κανονισμού.
2. Τα μέλη ΔΕΠ του Τμήματος που επιθυμούν να είναι
επιβλέποντες/ουσες μπορούν, οποιαδήποτε στιγμή στη
διάρκεια του έτους, να καταθέτουν στη γραμματεία του
Τμήματος προς έγκριση ερευνητικά πεδία συναφή με το
γνωστικό τους αντικείμενο, όπου προτείνουν να εκπονηθούν διδακτορικές διατριβές, καθώς και τον αριθμό
των υποψηφίων διδακτόρων/ισσών που προτίθενται (και
δύνανται) να αναλάβουν.
3. Εντός εύλογου χρονικού διαστήματος, η Συνέλευση
αποφασίζει για την προκήρυξη/πρόσκληση εκδήλωσης
ενδιαφέροντος υποψηφίων διδακτόρων/ισσών. Μετά
την απόφαση έγκρισης της Συνέλευσης, η Γραμματεία
του Τμήματος δημοσιεύει προκήρυξη/πρόσκληση εκδήλωσης ενδιαφέροντος στον ημερήσιο τύπο και στον
οικείο διαδικτυακό τόπο του Ιδρύματος και του Τμήματος και καλεί τους/τις υποψηφίους/ιες που πληρούν τις
προϋποθέσεις να εκδηλώσουν το ενδιαφέρον τους με
την υποβολή αίτησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
4. Η προκήρυξη/πρόσκληση εκδήλωσης ενδιαφέροντος έχει διάρκεια τριάντα (30) ημερολογιακών ημερών
και περιλαμβάνει:
α) Τα ερευνητικά πεδία των προς πλήρωση θέσεων.
β) Τις προϋποθέσεις, τους όρους, τις προθεσμίες και
τις διαδικασίες κατάθεσης υποψηφιοτήτων και επιλογής
υποψήφιων διδακτόρων/ισσών, καθώς και πρόσθετες
υποχρεώσεις αυτών, ρήτρες, παραδοτέα και χρονικά
όρια ολοκλήρωσης των διατριβών.
γ) Κάθε άλλη πληροφορία την οποία η Συνέλευση κρίνει απαραίτητη.
5. Η ανάθεση επίβλεψης των διδακτορικών διατριβών
του παρόντος άρθρου μπορεί, με βάση την προκήρυξη/
πρόσκληση εκδήλωσης ενδιαφέροντος, να υπόκειται
σε επιπλέον διαδικασίες και κριτήρια από εκείνα που
προβλέπονται στον ν. 4957/2022 και στον παρόντα Κανονισμό.
Άρθρο 7
Προϋποθέσεις και κριτήρια εισαγωγής
στο Πρόγραμμα Διδακτορικών Σπουδών
1. Για την εισαγωγή στο πρόγραμμα διδακτορικών
σπουδών οι υποψήφιοι/ες θα πρέπει να έχουν τα παρακάτω τυπικά προσόντα:
Α. Πτυχίο Ελληνικού ΑΕΙ ή ομοταγούς Πανεπιστημίου
της αλλοδαπής αναγνωρισμένο από το ΔΟΑΤΑΠ.
Β. Μεταπτυχιακό δίπλωμα που έχει χορηγηθεί από
Ανώτατο Εκπαιδευτικό Ίδρυμα (Α.Ε.Ι.) της ημεδαπής
ή αλλοδαπής, ή πτυχίο προπτυχιακού προγράμματος
σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ECTS). Οι τίτλοι Ιδρυμάτων
της αλλοδαπής πρέπει να είναι αναγνωρισμένοι από το
ΔΟΑΤΑΠ.
Γ. Για τους/τις Έλληνες/ίδες υποψηφίους/ιες, η επάρκεια σε επίπεδο Γ2/C2 σε μια από τις τρεις ευρωπαϊκές
γλώσσες: Αγγλική, Γαλλική, Γερμανική. Ως απόδειξη κατοχής πτυχίου ξένης γλώσσας επιπέδου Γ2/C2 λαμβάνονται
υπόψη όλα τα σχετικά πιστοποιητικά που αναγνωρίζονται από το ΑΣΕΠ. Ισότιμοι τίτλοι απαιτούνται και για
την πιστοποίηση επαρκούς γνώσης της δεύτερης ή και
άλλων ξένων γλωσσών. Τα προαναφερθέντα αποδεικτικά επάρκειας θα πρέπει να ισχύουν για το προβλε-
πόμενο διάστημα, όπως αυτό ορίζεται από τον φορέα
χορήγησής τους. Δεν απαιτείται πιστοποιητικό επάρκειας για όσες/όσους έχουν πτυχίο αγγλικής, γαλλικής και
γερμανικής φιλολογίας ελληνικού Α.Ε.Ι. ή πτυχίο Α.Ε.Ι.
αγγλόφωνου, γαλλόφωνου και γερμανόφωνου πανεπιστημίου αναγνωρισμένου από το ΔΟΑΤΑΠ ή Κρατικό
Πιστοποιητικό Γλωσσομάθειας επιπέδου Γ2 σε μία από
τις τρεις ευρωπαϊκές γλώσσες. Για τους/τις αλλοδαπούς/
ές υποψηφίους/ες, οι οποίοι/ες δεν θα εκπονήσουν τη
διδακτορική τους διατριβή στα ελληνικά, δεν απαιτείται
πιστοποιητικό γνώσης της ελληνικής γλώσσας. Για τους/
τις αλλοδαπούς/ές υποψηφίους/ες, οι οποίοι/ες θα εκπονήσουν τη διδακτορική τους διατριβή στα ελληνικά,
απαιτείται αναγνωρισμένο πιστοποιητικό επαρκούς γνώσης της ελληνικής γλώσσας, σε επίπεδο τουλάχιστον Γ1.
Άρθρο 8
Διαδικασία εισαγωγής
1. Η διαδικασία εισαγωγής των υποψηφίων στο Πρόγραμμα Διδακτορικών Σπουδών περιλαμβάνει τα εξής:
Α. Ο/Η υποψήφιος/α, υποβάλλει αίτηση εκπόνησης διδακτορικής διατριβής προς τη Συνέλευση του Τμήματος,
και στην οποία αναγράφονται τα εξής:
α) Ο προτεινόμενος τίτλος της διδακτορικής διατριβής
στην ελληνική και αγγλική γλώσσα.
β) Η προτεινόμενη γλώσσα εκπόνησης της διδακτορικής διατριβής.
γ) Η/Ο προτεινόμενη/ος επιβλέπουσα/ων της διδακτορικής διατριβής,του οποίου το γνωστικό αντικείμενο ή
το επιστημονικό έργο είναι συναφές με αυτό της προς
εκπόνηση διδακτορικής διατριβής.
Β. Η αίτηση συνοδεύεται από τα ακόλουθα δικαιολογητικά:
α) Αναλυτικό βιογραφικό σημείωμα.
β) Φωτοτυπία αστυνομικής ταυτότητας ή διαβατηρίου.
γ) Αντίγραφο πτυχίου και Διπλώματος Μεταπτυχιακών
Σπουδών ή πτυχίο προπτυχιακού προγράμματος σπουδών Α.Ε.Ι., η επιτυχής ολοκλήρωση του οποίου οδηγεί
στη χορήγηση ενιαίου και αδιάσπαστου τίτλου σπουδών
σύμφωνα με το άρθρο 78 του ν. 4957/2022. Οι τίτλοι
Ιδρυμάτων της αλλοδαπής πρέπει να είναι αναγνωρισμένοι από το ΔΟΑΤΑΠ.
δ) Πιστοποιητικό αναλυτικής βαθμολογίας του Πτυχίου και αντίγραφο της Μεταπτυχιακής Διπλωματικής
Εργασίας.
ε) Αποδεικτικά στοιχεία (διπλώματα, πιστοποιητικά,
αντίγραφα αποτελεσμάτων εξετάσεων) άριστης γνώσης
της αγγλικής, γαλλικής ή γερμανικής γλώσσας.
στ) Δύο (2) πρόσφατες συστατικές επιστολές κατά τα
διεθνή πρότυπα σε φακέλους σφραγισμένους από τους/
τις συντάξαντες/ασες.
ζ) Αντίγραφα επιστημονικών δημοσιεύσεων και πιστοποιητικά συμμετοχής σε συναφή ερευνητικά προ-
γράμματα σε ηλεκτρονική μορφή (εφόσον υπάρχουν).
η) Συνοπτική έκθεση (έως 300 λέξεις) με την ανάλυση
των επιστημονικών ενδιαφερόντων της/του υποψήφιας/
ίου, των επαγγελματικών της/του στόχων και των λόγων
επιθυμίας εκπόνησης της διατριβής της/του στο Τμήμα
ΕΚΠ.
θ) Υπόμνημα προσχεδίου Διδακτορικής Διατριβής το
οποίο θα πρέπει να περιλαμβάνει τα εξής (έως 2000 λέξεις συνολικά):
1. Τίτλο Διατριβής, Θεματική Περιοχή/Περιοχές, ΛέξειςΚλειδιά στην ελληνική γλώσσα.
2. Συνοπτική περιγραφή του θέματος.
3. Συνεισφορά και πρωτοτυπία της προτεινόμενης
διατριβής.
4. Στόχους και ερευνητικές υποθέσεις της διδακτορικής διατριβής.
5. Μεθοδολογία της Έρευνας.
6. Προσδιορισμό προβλεπόμενης διάρκειας των βασικών σταδίων εκπόνησης της διδακτορικής διατριβής,
όπως λ.χ. βιβλιογραφική ανασκόπηση, συλλογή και επεξεργασία ερευνητικού υλικού, κ.λπ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
7. Βιβλιογραφικές αναφορές τεκμηρίωσης του θέματος
με βάση την ελληνική και διεθνή βιβλιογραφία.
2. Η Γραμματεία ελέγχει την πληρότητα των αιτήσεων και των δικαιολογητικών σύμφωνα με την ισχύουσα
νομοθεσία και τον παρόντα Κανονισμό και κατόπιν διαβιβάζει τις αιτήσεις και τα συνημμένα δικαιολογητικά
στη Συνέλευση του Τμήματος.
3. Η Συνέλευση κατηγοριοποιεί τις αιτήσεις και αναθέτει σε Τ.Ε. ανά κατηγορία αιτήσεων την αξιολόγηση
των αιτήσεων με βάση πληροφορίες που απορρέουν
από τα κατατεθέντα δικαιολογητικά και έγγραφα των
υποψηφίων προς τις Τ.Ε. Οι Τ.Ε. καταθέτουν Αναλυτικό
Υπόμνημα εντός τριμήνου στη Συνέλευση του Τμήματος
από την ανάληψη των καθηκόντων τους. Αν το Αναλυτικό Υπόμνημα των Τ.Ε. ανά υποψήφιο/α είναι θετικό
και γίνει δεκτό, η Συνέλευση προχωρά εντός διμήνου
στον ορισμό της Τριμελούς Συμβουλευτικής Επιτροπής
για την επίβλεψη και καθοδήγηση του/της υποψηφίου/
φιας, έπειτα από πρόταση του/της επιβλέποντα/ουσας
καθηγητή/τριαςκαι στην έγκριση του θέματος-τίτλου
της διδακτορικής διατριβής, σύμφωνα με την κείμενη
νομοθεσία.
Άρθρο 9
Βιομηχανικά Διδακτορικά
1. Υποψήφιες/οι που πληρούν τις προϋποθέσεις εγγραφής στο πρόγραμμα διδακτορικών σπουδών, σύμ-
φωνα προς τα σχετικά άρθρα του ν. 4957/2022 και του
παρόντος Kανονισμού, δύναται να υποβάλουν αίτηση
για την εκπόνηση Βιομηχανικού Διδακτορικού. Αίτηση
μετατροπής διδακτορικού που βρίσκεται σε εξέλιξη σε
Βιομηχανικού τύπου, μπορεί να υποβληθεί έως και ένα
χρόνο πριν το αίτημα δημόσιας υποστήριξης, αρκεί να
μην επιφέρει αλλαγή του θέματος. Η δυνατότητα αυτή
στοχεύει στο να εξυπηρετήσει περιπτώσεις διδακτορικών που κατά την υλοποίησή τους παρουσιάστηκε η δυ-
νατότητα παραγωγής καινοτόμων προϊόντων ή υπηρεσιών σε συνεργασία με κάποια επιχείρηση ή βιομηχανία.
2. Σε περίπτωση συνεργασίας θεσμοθετημένου ερευνητικού εργαστηρίου του Τμήματος με την επιχείρηση
ή βιομηχανία, ο/η επιβλέπων/ουσα καθηγητής/τρια θα
πρέπει να είναι διευθυντής/τρια ή μέλος του εργαστηρίου. Στην περίπτωση αυτή, το πρωτόκολλο συνεργα-
σίας μεταξύ Α.Ε.Ι. και συνεργαζόμενης επιχείρησης ή
βιομηχανίας που προβλέπει ο νόμος, συνοδεύεται και
από παράρτημα ή πρωτόκολλο συνεργασίας μεταξύ του
εργαστηρίου και της επιχείρησης ή βιομηχανίας.
3. Στα χρηματοδοτούμενα Βιομηχανικά Διδακτορικά,
δύναται μέρος της χρηματοδότησης να καλύπτει λειτουργικές ανάγκες (π.χ. αναλώσιμα, εξοπλισμό, αμοιβές
τεχνικού προσωπικού, κ.τ.λ.), καθώς και δράσεις προβολής ή διάδοσης (π.χ. συμμετοχή σε συνέδρια, εκθέσεις,
έξοδα δημοσιεύσεων, κ.τ.λ.).
4. Εάν ο/η εκπρόσωπος, τον/την οποίο/α η συνεργαζόμενη επιχείρηση ή βιομηχανία υπέδειξε για την καθοδή-
γηση του/της υποψήφιου/ιας διδάκτορα/ισσας, παύει να
συμμετέχει στο έργο της επιχείρησης ή βιομηχανίας τότε
αντικαθίσταται με νέο εκπρόσωπο, με τα χαρακτηριστικά
που απαιτεί ο νόμος.
5. Η/Ο επιβλέπουσα/ων καθηγήτρια/τής δύναται, μαζί
με την ετήσια έκθεση προόδου της/του υποψηφίας/ου,
να ζητήσει και αντίστοιχη έκθεση από την/τον εκπρόσωπο της επιχείρησης ή βιομηχανίας όπου θα παρου-
σιάζεται το έργο της/του υποψηφίας/ου σε σχέση με το
προσδοκώμενο καινοτόμο προϊόν ή υπηρεσία.
6. Οι απαιτήσεις του παρόντος Kανονισμού σε επιστημονικές δημοσιεύσεις, για την έγκριση υποστήριξης της
διδακτορικής διατριβής, θα πρέπει να λαμβάνονται υπόψη στο συμφωνητικό συνεργασίας με την επιχείρηση ή
βιομηχανία, όπου θα γίνεται μέριμνα και στα αντίστοιχα
θέματα προστασίας πνευματικής ιδιοκτησίας όλων των
εμπλεκομένων πλευρών.
7. Σε περίπτωση που η υλοποίηση του Βιομηχανικού
Διδακτορικού οδηγήσει στην κατοχύρωση Διπλώματος
ευρεσιτεχνίας (πατέντα - τίτλος βιομηχανικής ιδιοκτησίας), τότε το Δίπλωμα ευρεσιτεχνίας μπορεί να αντικατα-
στήσει την επιστημονική δημοσίευση σε συνέδριο, που
απαιτείται από τον Kανονισμό για την έγκριση υποστήριξης της διδακτορικής διατριβής.
8. Σε περιπτώσεις αναστολής ή διακοπής της υλοποίησης του διδακτορικού Βιομηχανικού τύπου, τα θέματα
της συνεργασίας με την επιχείρηση ή τη βιομηχανία διευθετούνται σύμφωνα με όσα προβλέπονται στο σχετικό
πρωτόκολλο συνεργασίας.
9. Σε περίπτωση που η επιχείρηση ή η βιομηχανία σταματήσει να ανταποκρίνεται στις απαιτήσεις υλοποίησης
του διδακτορικού (π.χ. σταματήσει να λειτουργεί, μεταβάλλει το αντικείμενο εργασιών, δεν ανταποκρίνεται
σε όσα καταγράφονται στο πρωτόκολλο συνεργασίας,
κ.τ.λ.), τότε μπορεί α) να αντικατασταθεί από άλλη επιχείρηση ή βιομηχανία με συναφές αντικείμενο και με
τις απαιτήσεις που ορίζει ο νόμος ή β) να μετατραπεί
ο τύπος του διδακτορικού σε μη Βιομηχανικό, κατόπιν
αίτησης του/της υποψηφίου/ας, θετικής εισήγησης του/
της επιβλέποντα/ουσας και έγκρισης της Γενικής Συνέλευσης του Τμήματος. Τα λοιπά μη ακαδημαϊκά θέματα
(π.χ. διαχείριση χρηματοδότησης, κ.τ.λ.) διεκπεραιώνονται σύμφωνα με όσα προβλέπει το πρωτόκολλο συνερ-
γασίας που έχει συναφθεί.
Άρθρο 10
Επίβλεψη εκπόνησης διδακτορικής διατριβής
1. Με απόφαση της Συνέλευσης του Τμήματος Εκπαιδευτικής και Κοινωνικής Πολιτικής ορίζεται η τριμελής
συμβουλευτική επιτροπή, μεταξύ των οποίων ορίζεται
και ο/η επιβλέπων/ουσα. Τα μέλη της τριμελούς συμβουλευτικής επιτροπής έχουν είτε ίδιο ή συναφές γνωστικό
αντικείμενο, είτε ίδιο ή συναφές επιστημονικό έργο με
την προς εκπόνηση διδακτορική διατριβή. Ο αριθμός
των αφυπηρετησάντων Μελών Δ.Ε.Π. που συμμετέχουν
ως μέλη στην τριμελή συμβουλευτική επιτροπή δεν δύναται να υπερβαίνει τον έναν (1).
Στη συμβουλευτική επιτροπή δύνανται να συμμετέχουν ως μέλη:
α) Mέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) oμότιμοι/ες Καθηγητές/ήτριες και αφυπηρετήσαντα
μέλη Δ.Ε.Π.,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές/τριες κάθε βαθμίδας που υπηρετούν σε
ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές/ήτριες ιδρυμάτων της αλλοδαπής και
ερευνητές ερευνητικών οργανισμών της αλλοδαπής.
2. Ο μέγιστος αριθμός υποψήφιων διδακτόρων/ισσών
που μπορεί να επιβλέπει ένα μέλος ΔΕΠ είναι πέντε (5),
με εξαίρεση την καθεμιά από τις παρακάτω περιπτώσεις ή συνδυασμό αυτών, στις οποίες ο μέγιστος αριθμός
μπορεί να αυξηθεί το πολύ μέχρι και τους/τις επτά (7)
υποψήφιους/ες διδάκτορες/ισσες μετά από ειδικά αιτιολογημένη εισήγηση της Συνέλευσης του Τμήματος και
έγκρισή της από τη Σύγκλητο:
α) Όταν έχει παρέλθει η πενταετία από την ημερομηνία έναρξης εκπόνησης της διδακτορικής διατριβής
(ημερομηνία ορισμού τριμελούς) για υποψήφιο-α/ουςες διδάκτορες/ισσες που επιβλέπει το μέλος ΔΕΠ. Στην
περίπτωση αυτή το μέλος ΔΕΠ θα δύναται να επιβλέπει,
επιπλέον των 5, αριθμό υποψήφιων διδακτόρων/ισσών
έως και ίσο με τον αριθμό αυτών που έχουν συμπληρώσει την πενταετία και όσο το σύνολο των υποψηφίων
που επιβλέπει δεν ξεπερνά το παραπάνω τεθέν ανώτατο
όριο των 7.
β) Όταν οι (επιπλέον των πέντε) υποψήφιοι/ες διδάκτορες/ισσες απασχολούνται ή πρόκειται (αποδεδειγμένα)
να απασχοληθούν σε ήδη εγκεκριμένο χρηματοδοτούμενο έργο, με χρονική διάρκεια τουλάχιστον τα δύο έτη
και με χρηματοδότηση κατ’ έτος για τον/την υποψήφιο/α
διδάκτορα/ισσα ίση ή μεγαλύτερη των 8.000 ευρώ. Ως
απόδειξη της επικείμενης απασχόλησης σε ήδη εγκεκριμένο χρηματοδοτούμενο έργο, είναι αποδεκτή και
η υπεύθυνη δήλωση του/της επιστημονικά υπεύθυνου/ης ενός εγκεκριμένου χρηματοδοτούμενου έργου
στην οποία να αναφέρεται ρητά ότι, ο/η υποψήφιος/ια
διδάκτορας/ισσα θα απασχοληθεί, τουλάχιστον για το
παραπάνω διάστημα και με την παραπάνω αμοιβή, στο
εν λόγω έργο.
γ) Όταν η επιχείρηση/βιομηχανία ή το Ταμείο Ανάκαμψης χρηματοδοτούν το διδακτορικό με α) άμεση αμοιβή
στον/στην υποψήφιο/α ή β) έργο στον ΕΛΚΕ.
Η/Ο Επιβλέπουσα/ων συμβουλεύει και καθοδηγεί τον/
την υποψήφιο/α για όλα τα θέματα που σχετίζονται με
την εκπόνηση της διδακτορικής διατριβής, όπως για παράδειγμα τον προσδιορισμό του θέματος, τη μεθοδολο-
γία έρευνας, κ.λπ. Η Τριμελής Συμβουλευτική Επιτροπή,
επίσης, παρακολουθεί και κατευθύνει την πορεία της
εργασίας της/του υποψήφιας/ου διδακτόρισσας/ρα έως
και την ολοκλήρωση των διαδικασιών για τη δημόσια
υποστήριξή της.
Ο/Η Επιβλέπων/ουσα έχει τακτικές συναντήσεις και
στενή ακαδημαϊκή συνεργασία με τον/την υποψήφιο/α
διδάκτορα/ισσα και τον/την ενθαρρύνει να παρουσιάζει
την πορεία της διατριβής σε διάφορα συνέδρια, σεμινάρια, εκδηλώσεις, κ.λπ., καθώς και σε μέλη ΔΕΠ του
Τμήματος για ακαδημαϊκούς λόγους.
Αν κάποιο από τα μέλη της τριμελούς συμβουλευτικής
επιτροπής, συμπεριλαμβανομένου του/της επιβλέποντος/ουσας, εκλείψει ή αδυνατεί να εκπληρώσει τα καθή-
κοντά του, μετά από αίτημα του ίδιου ή του υποψηφίου/
ίας διδάκτορα/ισσας, με απόφαση της Συνέλευσης του
Τμήματος δύναται να ορίζεται αντικαταστάτης/τρια του/
της έως την ολοκλήρωση της εκπόνησης της διδακτορικής διατριβής. Στην περίπτωση που εκλείψει ή αδυνατεί
να εκπληρώσει τα καθήκοντά του ο/η Επιβλέπων/ουσα
η ανάθεση γίνεται κατά προτεραιότητα σε ένα από τα
άλλα δύο (2) μέλη της Τριμελούς Συμβουλευτικής Επιτροπής. Στην περίπτωση αυτή η ανάθεση μπορεί να
πραγματοποιηθεί ακόμη και καθ’ υπέρβαση του μέγιστου αριθμού υποψηφίων διδακτόρων που μπορεί να
επιβλέπεται από κάθε Επιβλέποντα/ουσα, σύμφωνα με
όσα ορίζονται στον παρόντα Κανονισμό Διδακτορικών
Σπουδών. Αν ο/η επιβλέπων/ουσα ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει
την ιδιότητα του/της επιβλέποντος/ουσας της διδακτορικής διατριβής, εφόσον συναινεί, και ο τίτλος απονέμεται
από το Α.Ε.Ι., στο οποίο ανήκει το Τμήμα που ξεκίνησε η
εκπόνηση της διατριβής.
Ο/Η Επιβλέπων/ουσα, ή μέλος της Συμβουλευτικής
Επιτροπής, μπορεί να παραιτηθεί με γραπτή, επαρκώς
αιτιολογημένη πρόταση και κατόπιν αποδοχής της από
τη Συνέλευση του Τμήματος. Σε περίπτωση παραίτησης
της/του επιβλέπουσας/οντα καθηγήτριας/τή θα πρέπει
να υποβάλλεται από αυτόν η τελευταία έκθεση προόδουτης/του υποψηφίας/ου διδακτόρισσας/ρα. Στην
περίπτωση αυτή η Συνέλευση οφείλει να ορίσει νέα/ο
επιβλέπουσα/οντα ή μέλος της Συμβουλευτικής Επιτροπής, αντίστοιχα. Τα ονόματα των υποψηφίων διδακτό-
ρων/ισσών, των επιβλεπόντων μελών ΔΕΠ, οι τίτλοι των
εκπονούμενων διδακτορικών διατριβών και η περίληψή
τους, καθώς και τα μέλη των Συμβουλευτικών Επιτροπών
αναρτώνται στον διαδικτυακό τόπο του Τμήματος στην
ελληνική και στην αγγλική γλώσσα.
Άρθρο 11
Διάρκεια Σπουδών - Έλεγχος Προόδου
1. Η διαδικασία εκπόνησης διδακτορικής διατριβής διαρκεί τουλάχιστον τρία (3) πλήρη ημερολογιακά έτη από
την ημερομηνία ορισμού της Τριμελούς Συμβουλευτικής
Επιτροπής, ενώ ο μέγιστος χρόνος εκπόνησής της ανέρχεται σε έξι (6) έτη. Με απόφαση της Συνέλευσης του Τμήμα-
τος δύναται να παρατείνεται η ανώτατη χρονική διάρκεια
εκπόνησης διδακτορικής διατριβής, κατόπιν αιτήματος
του/της υποψήφιου/ιας διδάκτορα/ισσας και σύμφωνης
γνώμης της τριμελούς συμβουλευτικής επιτροπής για
σπουδαίο λόγο. Η ανώτατη χρονική διάρκεια της παράτασης για σπουδαίο λόγο, ορίζεται σε τρία (3) ημερολογι-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
ακά έτη. Η Συνέλευση του Τμήματος ΕΚΠ μπορεί, επίσης,
να αποφασίσει, για σοβαρούς λόγους, την αναστολή της
φοίτησης του/της υποψήφιου/ιας διδάκτορα/ισσας για
ένα ορισμένο χρονικό διάστημα κατόπιν σχετικής αίτησής
του και εφόσον συντρέχουν ειδικοί και τεκμηριωμένοι
λόγοι. Το χρονικό αυτό διάστημα δεν συνυπολογίζεται
στο συνολικό χρόνο εκπόνησης της διδακτορικής διατριβής. Η αναστολή φοίτησης χορηγείται με απόφαση της
Συνέλευσης του Τμήματος και δεν μπορεί να υπερβαίνει
συνολικά το χρονικό διάστημα των δύο (2) ετών, ούτε να
είναι μικρότερης διάρκειας των 6 μηνών. Δεν δικαιούνται
αναστολής φοίτησης οι υπότροφοι του ΙΚΥ ή άλλων δημόσιων/ιδιωτικών φορέων για το χρονικό διάστημα που
λαμβάνουν την υποτροφία. Όσοι υποψήφιοι/ες διδάκτορες του Τμήματος, κατά τη δημοσίευση του παρόντος Κα-
νονισμού, έχουν υπερβεί την ανώτατη χρονική διάρκεια
εκπόνησης και παράτασης διδακτορικής διατριβής των
εννέα (9) ετών, υποχρεούνται στην ολοκλήρωσή της εντός
τριών (3) εξαμήνων από τη δημοσίευση του παρόντος.
Σε αντίθετη περίπτωση, ο/η υποψήφιος/α διδάκτορας
διαγράφεται από τα μητρώα υποψηφίων διδακτόρων με
απόφαση της Συνέλευσης του Τμήματος.
2. Ο/Η φοιτητής/τρια μπορεί να απωλέσει την ιδιότητα της/του υποψηφίας/ου διδακτόρισσας/ρα, μαζί με
οποιαδήποτε δικαιώματα αυτή συνεπάγεται, όταν δεν
είναι συνεπής προς τις υποχρεώσεις των υποψηφίων
διδακτορισσών/όρων, όπως αυτές ορίζονται από τον
παρόντα Κανονισμό Διδακτορικών Σπουδών, καθώς και
για άλλους σημαντικούς λόγους που σχετίζονται με την
ακαδημαϊκή ιδιότητα και δεοντολογία. Για το ζήτημα
αυτό, αποφασίζει η Συνέλευση του Τμήματος ΕΚΠ, μετά
από σχετικό αίτημα της/του επιβλέπουσας/οντα καθηγήτριας/τή και τη σύμφωνη γνώμη των λοιπών μελών
της Συμβουλευτικής Επιτροπής της/του υποψηφίας/ου
διδακτόρισσας/ρα. Εφόσον οι υποψήφιες/οι διδακτόρισσες/ρες δεν καταθέσουν το έγγραφο ετήσιο Αναλυτικό
Υπόμνημα και δεν παραβρεθούν ενώπιον της Τριμελούς
Συμβουλευτικής Επιτροπής για δύο συνεχόμενα έτη,
χάνουν αυτοδίκαια την ιδιότητα τους. Η απώλεια της
ιδιότητας διαπιστώνεται με απόφαση της Συνέλευσης
του Τμήματος.
3. Οι υποψήφιοι/ες διδάκτορες/ισσες για κάθε ακαδημαϊκό έτος, εντός του μηνός Ιουνίου, παρουσιάζουν προ-
φορικά και υποβάλλουν εγγράφως Αναλυτικό Υπόμνημα
ενώπιον της τριμελούς Συμβουλευτικής Επιτροπής σχετικά με την πρόοδο της διδακτορικής τους διατριβής. Το
έγγραφο Αναλυτικό Υπόμνημα, με δυνατότητα σχολίων
επί αυτού, προσυπογράφεται από την τριμελή Συμβουλευτική Επιτροπή και κατατίθεται στη Γραμματεία του
Τμήματος.
4. Η Συμβουλευτική Επιτροπή μπορεί να ορίσει και
ζητήσει από την/τον υποψήφια/ο διδακτόρισσα/ρα να
παρακολουθήσει ή να συμμετέχει σε, εργαστήρια ή σεμινάρια σχετικά με τη διδακτορική διατριβή του.
5. Η τροποποίηση του τίτλου της διδακτορικής διατριβής που δεν επιφέρει αλλαγή του θέματός της, είναι
δυνατή μετά από γραπτή αιτιολογημένη εισήγηση του/
της επιβλέποντα/ουσας καθηγητή/τριας στη Συνέλευση
του Τμήματος ΕΚΠ προς έγκριση. Επίσης η αλλαγή θέματος της διδακτορικής διατριβής τελεί υπό την έγκριση
της Συνέλευσης. Σε αυτήν την περίπτωση, ο/η υποψήφιος/α διδάκτορας/ισσα οφείλει να υποβάλει: α) σχετικό
αίτημα για την αλλαγή θέματος, και β) νέο Αναλυτικό
Υπόμνημα, εφόσον έχει πρώτα εξασφαλίσει την έγκριση
της τριμελούς Συμβουλευτικής Επιτροπής. Σε περίπτωση
θετικής απόφασης της Συνέλευσης, ο χρόνος εκπόνησης της διδακτορικής διατριβής με το νέο υποβληθέν
θέμα ξεκινά εκ νέου. Οι υποψήφιοι/ες διδάκτορες/ισσες
υποχρεούνται να συμμετέχουν στις διδακτικές και ερευνητικές δραστηριότητες του Τμήματος ΕΚΠ και του/της
επιβλέποντα/ουσας καθηγητή/τριας τουλάχιστον οκτώ
(8) ώρες την εβδομάδα, χωρίς όμως να υποκαθιστούν τα
μέλη ΔΕΠ στις τυπικές τους υποχρεώσεις. Οι υποψήφιοι/
ες διδάκτορες/ισσες υποχρεούνται κατά τη διάρκεια εκπόνησης της διδακτορικής τους διατριβής να συμβάλουν
επικουρικά στην εύρυθμη λειτουργία άλλων ευρύτερων
δραστηριοτήτων του Τμήματος ΕΚΠ (όπως διοργάνωση
συνεδρίων, ημερίδων κ.λπ.) και να συμμετέχουν στις επιτηρήσεις των εξετάσεων του Τμήματος. Ο αριθμός των
επιτηρήσεων για κάθε υποψήφιο/α διδάκτορα/ισσα ορίζεται σύμφωνα με τον παρόντα Kανονισμό, στις τρεις (3)
επιτηρήσεις ανά εξεταστική περίοδο, δηλαδή σε εννέα
(9) επιτηρήσεις ετησίως. Οι υποψήφιοι/ες διδάκτορες/
ισσες που εργάζονται ή διαμένουν εκτός Θεσσαλονίκης, δεν απαλλάσσονται από τις υποχρεώσεις τους, όπως
αυτές περιγράφονται στις προαναφερθείσες παραγράφους. Μετά από συνεννόηση με τον/την επιβλέποντα/
ουσα καθηγητή/τρια τους και ανάλογα με τις ανάγκες
που προκύπτουν στο Τμήμα ΕΚΠ, είναι δυνατή η παροχή
διαφοροποιημένου και ισοδύναμου έργου.
6. Οι διδακτορικές σπουδές στο Τμήμα ΕΚΠ προσφέρονται δωρεάν και οι υποψήφιοι/ες διδάκτορες/ισσες
έχουν από την πρώτη εγγραφή τους, όλα τα δικαιώματα και τις παροχές που προβλέπονται και για τους/τις
φοιτητές/τριες του δεύτερου Κύκλου Σπουδών, όπως
ορίζονται στους οικείους Κανονισμούς των Προγραμμάτων Μεταπτυχιακών Σπουδών. Οι υποψήφιοι διδάκτορες
δύνανται να συμμετέχουν σε ερευνητικά έργα/προγράμματα του Ανώτατου Εκπαιδευτικού Ιδρύματος (Α.Ε.Ι.) και
να λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων/
προγραμμάτων για την οικονομική ενίσχυση της διδακτορικής τους έρευνας. Επίσης, μέχρι και πέντε (5) έτη
από την ολοκλήρωση της διδακτορικής τους διατριβής,
διατηρούν το δικαίωμα πρόσβασης, δανεισμού και χρήσης των ηλεκτρονικών υπηρεσιών της πανεπιστημιακής
βιβλιοθήκης.
Άρθρο 12
Αξιολόγηση και υποστήριξη
της διδακτορικής διατριβής
1. Ως γλώσσα συγγραφής της διδακτορικής διατριβής δύναται να είναι η ελληνική ή η αγγλική ύστερα από
απόφαση της συνέλευσης. Σε περίπτωση συνεπίβλεψης
με ιδρύματα της αλλοδαπής, η γλώσσα εκπόνησης είναι
υποχρεωτικά η αγγλική. Σε περίπτωση που η γλώσσα
της διατριβής είναι διάφορη της ελληνικής, πρέπει να
υποβάλλεται εκτενής περίληψη στην ελληνική γλώσσα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
2. Η διδακτορική διατριβή, μετά την ολοκλήρωση της,
κατατίθεται στην Τριμελή Συμβουλευτική Επιτροπή που
έχει οριστεί με απόφαση της Συνέλευσης του Τμήματος
ΕΚΠ. Η Τριμελής Συμβουλευτική Επιτροπή, αποδέχεται ή
απορρίπτει αίτηση της/του υποψήφιου/ιας διδάκτορα/
ισσα για τη δημόσια υποστήριξη και την αξιολόγηση της
διδακτορικής διατριβής. Εφόσον η Τριμελής Συμβουλευτική Επιτροπή αποδεχθεί την αίτηση του/της υπο-
ψήφιου/ιας, συντάσσει αναλυτική εισηγητική έκθεση
την οποία υποβάλλει στη Συνέλευση του Τμήματος ΕΚΠ
ζητώντας τον ορισμό επταμελούς εξεταστικής επιτροπής
για την κρίση της διδακτορικής διατριβής. Εάν όμως η
Τριμελής Συμβουλευτική Επιτροπή θεωρήσει την υποβληθείσα διδακτορική διατριβή ως μη ικανοποιητική,
μπορεί να ζητήσει από τον/την υποψήφιο/α διδάκτορα/ισσα την βελτίωση ορισμένων τμημάτων της ή την
αναμόρφωση επιμέρους στοιχείων ή τμημάτων αυτής,
σύμφωνα με τις υποδείξεις της, ώστε να την υποβάλει
εκ νέου σε καθορισμένο χρονικό πλαίσιο (το οποίο δεν
μπορεί να υπερβαίνει τους έξι (6) μήνες) ή διαφορετικά
να την απορρίψει. Οι υποψήφιοι/ιες διδάκτορες/ισσες
πριν την τελική υποβολή της διδακτορικής διατριβής
τους είναι υποχρεωμένοι/ες να υπογράψουν την Υπεύθυνη Δήλωση σύμφωνα με την οποία δεσμεύονται
ότι αυτή αποτελεί αποκλειστικά προϊόν προσωπικής
εργασίας και όχι λογοκλοπής σε κανένα σημείο της διδακτορικής διατριβής. Πριν την επίσημη υποστήριξη
της διδακτορικής διατριβής, έχει προηγηθεί ο έλεγχός
της σε λογισμικό ανίχνευσης ομοιοτήτων ακαδημαϊκών
εργασιών έτσι ώστε να διασφαλίζεται το πρωτότυπο
περιεχόμενό τους. Με τον έλεγχο αυτόν προκύπτει μια
Αναφορά Ομοιότητας (Similarity Report), στην οποία
αναφέρεται το ποσοστό ταύτισης/ομοιότητας της συγκεκριμένης διατριβής με το περιεχόμενο των πηγών
από τη βάση δεδομένων του λογισμικού. Η αξιολόγηση
της «Αναφοράς Ομοιότητας» (Similarity Report) γίνεται
από τον/την επιβλέποντα/ουσα της διδακτορικής διατριβής και στη συνέχεια κατατίθεται μαζί με το κυρίως
σώμα της διδακτορικής διατριβής προς αξιολόγηση. Για
την τελική αξιολόγηση και κρίση της διατριβής του/της
υποψήφιου/ιας διδάκτορα/ισσα, μετά την ολοκλήρωση
των υποχρεώσεων του/της, ορίζεται από τη Συνέλευση
επταμελής εξεταστική επιτροπή στην οποία μετέχουν τα
μέλη της Τριμελούς Συμβουλευτικής Επιτροπής, καθώς
και τέσσερα (4) επιπλέον μέλη που πληρούν τα κριτήρια του ισχύοντος νομοθετικού πλαισίου (παρ. 1 του
άρθρου 94 και άρθρο 95 του ν. 4957/2022), τα οποία
ορίζονται στις περ. α) έως στ) της παρ. 1 του άρθρου 10
του παρόντος. Κατ’ ελάχιστον τέσσερα (4) από τα επτά (7)
μέλη της εξεταστικής επιτροπής είναι μέλη Διδακτικού
Ερευνητικού Προσωπικού που ανήκουν στο Ανώτατο
Εκπαιδευτικό Ίδρυμα (Α.Ε.Ι.) στο οποίο εκπονείται η διδακτορική διατριβή.
Όλα τα μέλη της επταμελούς εξεταστικής επιτροπής
πρέπει να έχουν την ίδια ή συναφή επιστημονική ειδίκευση με αυτήν, στην οποία ο/η υποψήφιος/α διδάκτο-
ρα/ισσα εκπόνησε τη διατριβή του/της και οφείλουν
να γνωρίζουν τη γλώσσα στην οποία έχει συγγραφεί η
διατριβή. Η διδακτορική διατριβή υποστηρίζεται δημόσια από τον/την υποψήφιο/α διδάκτορα/ισσα ενώ-
πιον της επταμελούς εξεταστικής επιτροπής, η οποία
υποβάλει ερωτήσεις προς τον/την υποψήφιο/α και στη
συνέχεια συνεδριάζει χωρίς την παρουσία τρίτων και
κρίνει την εργασία ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη. Η συνεδρίαση για τη δημόσια υποστήριξη της
διατριβής δύναται να πραγματοποιηθεί και με τη χρήση
μέσων τηλεδιάσκεψης, εφόσον δεν είναι δυνατή η φυσική παρουσία όλων των μελών της εξεταστικής επιτρο-
πής. Η δυνατότητα διεξαγωγής της συνεδρίασης μέσω
τηλεδιάσκεψης δύναται να αφορά σε ορισμένα μέλη
ή στο σύνολο των μελών της εξεταστικής επιτροπής.
Εφαρμόζονται για τη διεξαγωγή της συνεδρίασης με τη
χρήση εξ’ αποστάσεως μέσων όσα ορίζονται στον Εσωτερικό Κανονισμό Λειτουργίας του Α.Ε.Ι. για τα ειδικότε-
ρα θέματα σχετικά με τις συνεδριάσεις των συλλογικών
οργάνων και επιτροπών του Α.Ε.Ι. και ειδικότερα για τη
διαδικασία αυθεντικοποίησης των χρηστών/στριών κατά
την είσοδό τους στην ηλεκτρονική πλατφόρμα τηλεδιάσκεψης, την επεξεργασία των δεδομένων προσωπικού
χαρακτήρα που πραγματοποιείται, τον τρόπο τήρησης
των πρακτικών, τη χρήση της ηλεκτρονικής πλατφόρμας
τηλεδιάσκεψης που διασφαλίζει τη μυστικότητα των συνεδριάσεων και κάθε άλλη λεπτομέρεια αναφορικά με
τη λειτουργία των συλλογικών οργάνων και επιτροπών.
3. Για την έγκριση της διδακτορικής διατριβής και την
απονομή του διδακτορικού διπλώματος απαιτείται η
σύμφωνη γνώμη και η θετική αξιολόγηση της διδακτορικής διατριβής πέντε (5) τουλάχιστον μελών της εξετα-
στικής επιτροπής (άρθρο 95 του ν. 4957/2022).
4. Προκειμένου να εγκριθεί η υποστήριξη της διδακτορικής διατριβής, οι υποψήφιοι/ιες διδάκτορες/ισσες
πρέπει να πληρούν δύο (2) επιπλέον προϋποθέσεις:
α) Να παρουσιάσουν την εξέλιξη της υπό εκπόνηση
εργασίας τους μια (1) φορά πριν τη δημόσια υποστήριξη
σε ειδικές επιστημονικές συναντήσεις (Colloquia) που
διοργανώνει το Τμήμα για τους/τις υποψήφιους/ιες διδάκτορες/ισσες, και τα μέλη του διδακτικού προσωπικού.
β) Ικανοποιητικό αριθμό επιστημονικών δημοσιεύσεων με προσκόμιση αποδεικτικών που καλύπτουν μία εκ
των παρακάτω δύο περιπτώσεων:
1) Δημοσίευση ή αποδοχή για δημοσίευση, δύο (2)
άρθρων σε διεθνή περιοδικά που ευρετηριάζονται στη
SCOPUS ή στη Web of Science. Το ένα τουλάχιστον εκ
των δύο άρθρων, πρέπει να είναι ερευνητικό.
2) Δημοσίευση ή αποδοχή για δημοσίευση: α) Ενός πλήρους άρθρου (full paper) σε πρακτικά διεθνούς συνεδρίου
που ευρετηριάζονται στη SCOPUS ή στη Web of Science,
στο οποίο συνέδριο αποδεδειγμένα η αποδοχή των εργασιών στηρίζεται στην αξιολόγηση του πλήρους άρθρου και
όχι μόνο της περίληψής του (αποδεικνύεται με την κατάθεση του επίσημου εγγράφου της κρίσης του άρθρου),
και β) ενός ερευνητικού άρθρου σε διεθνές περιοδικό που
ευρετηριάζεται στη SCOPUS ή στη Web of Science.
5. Σε περίπτωση έγκρισης, η Επταμελής Εξεταστική
Επιτροπή αξιολογεί τη διδακτορική διατριβή με τους
βαθμούς Καλώς, Λίαν Καλώς ή Άριστα. Υπάρχει δυνατότητα, έπειτα από απόφαση της Επιτροπής, να απο-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 987/05.03.2025
νέμεται, λόγω εξαιρετικής ποιότητας της διδακτορικής
διατριβής, ο διδακτορικός τίτλος με τη μνεία «Άριστα
μετ’ επαίνου.
6. Η έγκριση της διδακτορικής διατριβής βεβαιώνεται
με πρακτικό το οποίο υπογράφεται από όλα τα παρόντα
μέλη της επταμελούς επιτροπής και διαβιβάζεται στη
Συνέλευση. Με την ημερομηνία έγκρισης της διδακτορικής διατριβής από την Επταμελή Εξεταστική Επιτροπή
αποκτάται η ιδιότητα του διδάκτορα. Η αναγόρευση από
τη Συνέλευση του Τμήματος έχει βεβαιωτικό χαρακτήρα.
Πριν από την αναγόρευση και καθομολόγησή του από τη
Συνέλευση του Τμήματος, μπορεί να αιτηθεί χορήγηση
Βεβαίωσης Επιτυχούς Ολοκλήρωσης.
7. Προϋπόθεση για την αναγόρευση είναι η κατάθεση από τον/τη Διδάκτορα/ισσα αντίγραφου της διδα-
κτορικής του/της διατριβής σε ψηφιακή μορφή α) στη
Γραμματεία του Τμήματος ΕΚΠ, β) στο Ιδρυματικό Αποθετήριο, και γ) στο Εθνικό Κέντρο Τεκμηρίωσης. Επίσης
προσκομίζει δύο (2) βεβαιώσεις στη Γραμματεία του
Τμήματος, σύμφωνα με τις διαδικασίες που ακολουθούνται από την Βιβλιοθήκη και Κέντρο Πληροφόρησης,
ήτοι: α) βεβαίωση κατάθεσης διδακτορικής διατριβής
και β) βεβαίωση για τη μη ύπαρξη εκκρεμοτήτων με τη
Βιβλιοθήκη. Σε προσεχή συνεδρίαση της Συνέλευσης
του Τμήματος ο/η υποψήφιος/α αναγορεύεται σε διδάκτορα/ισσα του Τμήματος.
Άρθρο 13
Τύπος, Απονομή, μορφή και περιεχόμενο
διδακτορικού διπλώματος
Ο τίτλος του διδακτορικού διπλώματος είναι δημόσιο
έγγραφο και απονέμεται με την εξής διατύπωση:
«Διδακτορικό Δίπλωμα των Επιστημών της Ειδικής
Αγωγής» (Dr. In Special Education) ή «Διδακτορικό Δίπλωμα των Επιστημών της Συνεχιζόμενης Εκπαίδευ-
σης» (Dr. In Lifelong Learning) ανάλογα με το γνωστικό
πεδίο. Το Διδακτορικό Δίπλωμα συντάσσεται σύμφωνα
με το σχετικό υπόδειγμα του Παραρτήματος το οποίο
επισυνάπτεται στον παρόντα Κανονισμό και αποτελεί
αναπόσπαστο τμήμα αυτού.
Άρθρο 14
Διεθνής προσανατολισμός
Οι υποψήφιοι/ες διδάκτορες/ισσες ενθαρρύνονται να
επιδεικνύουν εξωστρεφή προσανατολισμό και επικοινωνία με τη διεθνή ακαδημαϊκή κοινότητα, συμμετέχοντας
σε σεμινάρια υποψηφίων διδακτόρων/ισσών ή επιστημονικά συνέδρια στο εξωτερικό και επιδιώκοντας την
αναγνώριση της έρευνας τους με δημοσιεύσεις σε διεθνή
επιστημονικά περιοδικά με σύστημα κριτών.
Άρθρο 15
Υλικοτεχνική υποδομή
Οι δραστηριότητες του Προγράμματος Διδακτορικών
Σπουδών στηρίζονται από τη Βιβλιοθήκη και Κέντρο
Πληροφόρησης του Πανεπιστημίου Μακεδονίας και τις
υλικοτεχνικές υποδομές του Τμήματος ΕΚΠ, καθώς και
από τις υποδομές Τεχνολογίας Πληροφορικής και Επικοινωνιών του Τμήματος ΕΚΠ αλλά και των υπολοίπων
Τμημάτων του Πανεπιστημίου Μακεδονίας.
Άρθρο 16
Εφαρμογή του Κανονισμού
Μετά την έγκριση του από τη Σύγκλητο, ο παρών Κανονισμός Διδακτορικών Σπουδών δημοσιεύεται στην Εφημε-
ρίδα της Κυβερνήσεως, αναρτάται στο διαδικτυακό τόπο
του Τμήματος ΕΚΠ, κοινοποιείται στο Υπουργείο Παιδείας,
Θρησκευμάτων και Αθλητισμού και τίθεται σε ισχύ.
Άρθρο 17
Ισχύς τροποποιήσεων
Οι παρών τροποποιημένος Κανονισμός ισχύει από
την ημερομηνία δημοσίευσής του στην Εφημερίδα της
Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 18 Φεβρουαρίου 2025
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ

[Source: 20250200987.pdf | Tokens: 36684]